**En-Dor** eller **Endor** var en by eller landsby i Kanaan som er nevnt i *Josvas bok* som en av de uavhengige byene som israelittene ikke greide å erobre. Den var lokalisert mellom fjellet Moré og fjellet Tabor i Jesreeldalen. Byen er nevnt i *Det gamle testamente* hvor Saul før sitt siste slag mot filisterne oppsøkte heksen eller spåkonen i En-Dor for å få råd fra de dødes ånder.

Den opprinnelige mening for navnet En-Dor er ukjent, og den hebraiske stavingen varierer. Navnet er nevnt eller hentydet til i *Bibelen* tre ganger, i *Josvas bok*, *Første Samuelsbok* og *Salmenes bok* Det kan være knyttet til ordene *ein* i betydning «kilde» og *dor* i betydningen «bosetning», eller kanskje med dorere, en gresk stamme.

Historisk grunnlag
------------------

En-Dor er ført nevnt i *Josvas bok* da En-Dor kom innenfor stammeområdene til den israelittiske Manasse. I *Første Samuelsbok* konsulterte Saul en spåkone eller heks som levde i landsbyen En-Dor kvelden før slaget ved Gilboa hvor han selv ble drept.  I henhold til *Salmenes bok* var landsbyen scene hvor kong Jabin og hans hærfører Sisera ble drept etter å ha blitt beseiret av dommeren Barak og profeten Debora.

Oldtidsstedet En-Dor har blitt omfattende diskutert blant forskerne og mange steder har blitt foreslått. Fram den bibelske redegjørelsen er et En-Dor lokalisert i den sørlige enden av Jisreeldalen som synes å passe best. Stammeområdene til Manasse, Sauls reise til En-Dor og nederlaget til Siseras hær synes alle å passe med en lokalisering på denne siden av dalen, et sted mellom Ibleam og Taanak. Det er likevel vanskeligheter også med dette stedet. Fra navnets opprinnelse, synes det som om en vannkilde må finnes i nærheten, og arkeologiske bevis fra tiden til de bibelske navnene er også påkrevd.

Referanser
----------

1. ↑  Nettbibelen: *Josvas bok* 17:1-12[*død lenke*]
2. ↑  Schmidt, Brian B. (1994): *Israel's beneficent dead*, side 208.
3. ↑  Nettbibelen: *Første Samuelsbok* 28:7 Arkivert 11. november 2011 hos Wayback Machine.
4. ↑  Walton, John H.; Matthews, Victor Harold; Chavalas, Mark W. (2000): *The IVP Bible Background Commentary*, side 318..
5. ↑  Nettbibelen: *Josvas bok* 17:1-12[*død lenke*]; *Første Samuelsbok* 28:7 Arkivert 11. november 2011 hos Wayback Machine.; *Salmenes bok* 83:11[*død lenke*]: «De ble utryddet ved En-Dor og ble til gjødsel på marken.»
6. ↑  *Første Samuelsbok* Kapittel 28: «Saul hos spåkvinnen i En-Dor»
7. ↑  *Første Samuelsbok* Kapittel 28, vers 7 på forskjellige språk
8. ↑  Nettbibelen: *Dommerne* 4[*død lenke*] og 5[*død lenke*]

Se også
-------

* Ein Dor (kibbutz)
* Heksen i En-dor

Litteratur
----------

* Khalidi, Walid (1992): *All That Remains: The Palestinian Villages Occupied and Depopulated by Israel in 1948*, Washington D.C.: Institute for Palestine Studies, ISBN 0887282245
* Schmidt, Brian B. (1994): *Israel's beneficent dead: ancestor cult and necromancy in ancient Israelite religion and tradition*, Mohr Siebeck, ISBN 3161462211, 9783161462214
* Walton, John H.; Matthews, Victor Harold; Chavalas, Mark W. (2000): *The IVP Bible Background Commentary: Old Testament* (illustrert utg.), InterVarsity Press, ISBN 0830814191, 9780830814190

Eksterne lenker
---------------

* Bibleplaces.com: Jezreel Valley Arkivert 2. februar 2010 hos Wayback Machine.
* Mount Tabor Arkivert 2. februar 2010 hos Wayback Machine.

Portaler: Historie | Arkeologi

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |